**Referat af bestyrelsesmøde i E/F Lanternen 2. juni 2016**

Deltagere: Ketil Schönberg, Frants Bisgaard Pedersen, Anders Bischoff, Michael Kjeldsen og Thomas Rasmussen.

1. Frants blev valgt til referent.
2. Referatet fra det seneste bestyrelsesmøde blev gennemgået. Anders oplyste at Morten er flyttet og derfor udtræder af bestyrelsen. Bestyrelsens sammensætning opfylder stadig de formelle krav i vedtægterne så fordelingen mellem fuldgyldige medlemmer og suppleanter laves ikke om på nuværende tidspunkt.
3. **Generalforsamling i Grundejerforeningen:** Anders deltog fra E/F Lanternen og rejse igen vores ønske om at få udbedret det skæve/hullede fortovet foran Lanternen. Grundejerforeningen er opmærksom på problemet, men kom ikke med et konkret bud på hvornår udbedringen kan finde sted. Fra 10. juni og en måned frem vil en del af Havneparken blive udlejet til DR som vil indrette studie i forbindelse med EM i fodbold.
4. **Hovedrengøring af opgange:** Projektet igangsættes nu som lovet på generalforsamlingen. Da de seneste par måneder har budt på en række uforudsete udgifter (bl.a. punkt 7 og 8) vil bestyrelsen undersøge om der er behov for at hæve fællesudgifterne på den næste generalforsamling.
5. **P-kælder:** JM regerede ikke på den stævning der var udtaget imod dem og mødte heller ikke op i retten (JM Danmark har lukket deres kontor i Danmark pr. 1. juni). JM fik en udeblivelsesdom og blev pålagt at betale 200.000 kr + procesrenter. Nu må vi afvente at pengene kommer ind på foreningens konto og derefter tage stilling til hvordan de skal anvendes. *(Efter bestyrelsesmødet er der kommet besked fra retten om, at sagen skal genåbnes efter protest fra JM. Spændende om der dømmes det samme næste gang. Tilføjet af Anders)*
6. **Cykelstativer:** Anders får overdraget opgaven fra Morten. Inden tilbuddet endeligt accepteres og cykelstativerne indkøbes foretager Anders og Thomas en sidste opmåling af arealet hvor stativerne skal stå og laver desuden en ”cykeltælling”, således vi er sikre på at de indkøbte cykelstativer kan dække behovet.
7. **Vandskader i 77E og 77C:** Der har været vandskader i de nævnte opgange og det er ikke usandsynligt at ejerforeningen kan komme til at betale for udbedringen (afhængigt af forsikringens dækning).
8. **Elevator:** I april blev elevatoren i 77C repareret for 36.000 kr + moms, hvilket ikke er en del af budgettet for 2016.
9. **Likvider:** Grundfondens overskudslikviditet er blevet flyttet til en konto i Arbejdernes Landsbank hvor foreningen får 0,2% (!) i rente hvilket er den højeste forrentning vi kunne opnå.
10. **Eventuelt:** Altangruppen har modtaget tegninger over kælderen som er sendt til et af det firmaer der har givet tilbud på opsætning af altaner. De vil på baggrund af tegningerne vurdere om dækket over kælderen kan bære den type maskiner som normalt anvendes til opsætning af altaner.